|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ**  **ΚΑΙ ΘΡΗΣΚΕΥΜΑΤΩΝ**  **-------**  **ΠΕΡΙΦΕΡΕΙΑΚΟ ΕΠΙΜΟΡΦΩΤΙΚΟ ΚΕΝΤΡΟ**  **(Π.Ε.Κ.) ΚΟΖΑΝΗΣ** |
| **------**  Ταχ. Δ/νση: Στρ/γού Μακρυγιάννη 22  Τ.Θ. 301  50132 ΚΟΖΑΝΗ  Τηλέφωνο: 2461023146/2468022293  Τηλεομοιότυπο: 2468023145  Ηλ/κό Ταχ/μείο: pekkoz@sch.gr  Πληροφορίες: Αργύρης Πάντζιος |
|  |

**Κοζάνη, 16/05/2017**

**Αριθμ. Πρωτ.: 51**

**Προς:**

1. Δ/νσεις Σχολικών Μονάδων Α/θμιας & Β/θμιας Εκπ/σης Κοζάνης, Καστοριάς, Γρεβενών & Φλώρινας (Διά των Δ/νσεων Α/θμιας & Β/θμιας Εκπ/σηςΚοζάνης, Καστοριάς, Γρεβενών & Φλώρινας
2. Εκπαιδευτικούς Α/θμιας & Β/θμιας Εκπ/σης Κοζάνης, Καστοριάς, Γρεβενών & Φλώρινας (Διά των Διευθύνσεων των Σχολείων)

**Κοινοποίηση:**

1. Περιφερειακή Δ/νση Εκπ/σης Δ. Μακεδονίας
2. Σχολικούς/ές Συμβούλους Α/θμιας & Β/θμιας Εκπ/σης Κοζάνης, Καστοριάς, Γρεβενών & Φλώρινας
3. Δ/νσεις Α/θμιας & Β/θμιας Εκπ/σης Κοζάνης, Καστοριάς, Γρεβενών & Φλώρινας

**Θέμα: Διερεύνηση επιμορφωτικών αναγκών**

Το Περιφερειακό Επιμορφωτικό Κέντρο (Π.Ε.Κ.) Κοζάνης, στο πλαίσιο των δράσεων του, σκοπεύει να πραγματοποιήσει, με την έναρξη της επόμενης σχολικής χρονιάς, επιμορφωτικά προγράμματα που θα απευθύνονται στους εκπαιδευτικούς της Πρωτοβάθμιας και της Δευτεροβάθμιας Εκπαίδευσης στη Δυτική Μακεδονία.

Προκειμένου να αναδειχθούν οι επιμορφωτικές ανάγκες των εκπαιδευτικών και, με βάση αυτές, να σχεδιαστούν τα μελλοντικά επιμορφωτικά προγράμματα, κατασκευάστηκε ένα ηλεκτρονικό ερωτηματολόγιο. Τα συγκεκριμένα προγράμματα θα είναι εστιασμένα και προσανατολισμένα να ανταποκρίνονται στις επιμορφωτικές και αναπτυξιακές ανάγκες, στα ενδιαφέροντα, στις επιθυμίες και στις προσδοκίες των εκπαιδευτικών της Δ. Μακεδονίας. Τα επιμορφωτικά προγράμματα θα πραγματοποιηθούν ανεξάρτητα από τον κεντρικό επιμορφωτικό σχεδιασμό και θα επιδιώκουν την υποστήριξη του εκπαιδευτικού έργου, την επαγγελματική ανάπτυξη των εκπαιδευτικών και τη βελτίωση της παρεχόμενης εκπαίδευσης στην περιφέρειά μας.

Το ηλεκτρονικό ερωτηματολόγιο είναι διαθέσιμο μέσω της ιστοσελίδας του ΠΕΚ Κοζάνης <http://pek.koz.sch.gr/cms/>  
καθώς και στον παρακάτω σύνδεσμο: <https://goo.gl/forms/TQYdP7S9PtmJmQd32>

Παρακαλούνται οι εκπαιδευτικοί Πρωτοβάθμιας και Δευτεροβάθμιας Εκπαίδευσης που εργάζονται σε σχολικές μονάδες των Περιφερειακών Ενοτήτων Κοζάνης, Καστοριάς, Γρεβενών και Φλώρινας να ενεργοποιήσουν έναν από τους παραπάνω συνδέσμους και συμπληρώσουν το ερωτηματολόγιο. Η συμμετοχή των εκπαιδευτικών είναι εθελοντική και ανώνυμη, ωστόσο ιδιαίτερα ουσιαστική, καθώς ο παραπάνω σχεδιασμός δεν είναι δυνατόν να υλοποιηθεί χωρίς τη συμβολή των ίδιων των εκπαιδευτικών. Για την ηλεκτρονική συμπλήρωση και υποβολή του ερωτηματολογίου απαιτείται ελάχιστος χρόνος.

Παρακαλούνται οι κ.κ. Δ/ντές και Δ/ντριες των Σχολικών Μονάδων να ενημερώσουν όλους/ες τους/τις εκπαιδευτικούς.

Το ερωτηματολόγιο θα παραμείνει ενεργό έως τις 31 Μαΐου 2017.

**Ο Διευθυντής του ΠΕΚ Κοζάνης**

**Γιάννης Γκανάκας**

**Σχολικός Σύμβουλος κλάδου ΠΕ02 Φιλολόγων**